ddrg/super_eurlex huggingface dataset:
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 29ης Ιουλίου 1985

για τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων που προέρχονται από τρίτες χώρες

(85/414/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), και ιδίως τα άρθρα 16, 23 και 28,

Εκτιμώντας:

ότι οι αποφάσεις της Επιτροπής 78/693/ΕΟΚ (2), 85/96/ΕΟΚ (3), 85/97/ΕΟΚ (4), 85/99/ΕΟΚ (5) και 85/220/ΕΟΚ (6) έχουν καθορίσει τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων από την Αργεντινή, την Ουρουγουάη, τη Βραζιλία, την Παραγουάη και την Κολομβία, αντίστοιχα· ότι οι αποφάσεις αυτές παρέχουν στα κράτη μέλη τη δυνατότητα να επιτρέπουν τις εισαγωγές γλωσσών βοοειδών, εφόσον πληρούν ειδικές προϋποθέσεις· ότι ο έλεγχος ο οποίος ασκείται κατά την εισαγωγή των γλωσσών αυτών, σύμφωνα με το άρθρο 23 της οδηγίας, για την ανίχνευση συμπτωμάτων αφθώδους πυρετού, καθίσταται ανίσχυρος σε περίπτωση που το επιθήλιο έχει αφαιρεθεί πριν από τον υγειονομικό έλεγχο· ότι, κατά συνέπεια, ενδείκνυται, για υγειονομικούς λόγους, η απαγόρευση της εισαγωγής γλωσσών χωρίς επιθήλιο από την Αργεντινή, την Ουρουγουάη, τη Βραζιλία, την Παραγουάη και την Κολομβία·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Στο άρθρο 1 των αποφάσεων 78/693/ΕΟΚ, 85/96/ΕΟΚ, 85/97/ΕΟΚ, 85/99/ΕΟΚ και 85/220/ΕΟΚ, που αφορούν τους υγειονομικούς όρους και την υγειονομική πιστοποίηση που απαιτούνται κατά την εισαγωγή νωπών κρεάτων από την Αργεντινή, την Ουρουγουάη, τη Βραζιλία, την Παραγουάη και την Κολομβία, αντίστοιχα, να αντικατασταθεί η φράση «γλώσσες πλήρως καθαρισμένες χωρίς οστά, χόνδρο και αμυγδαλές» από τη φράση « γλώσσες πλήρως καθαρισμένες με επιθήλιο και χωρίς οστά, χόνδρο και αμυγδαλές».

2. Στην πρώτη υποσημείωση του παραρτήματος Δ της απόφασης 78/693/ΕΟΚ και στην πρώτη υποσημείωση του παραρτήματος Γ των αποφάσεων 85/96/ΕΟΚ, 85/97/ΕΟΚ, 85/99/ΕΟΚ και 85/220/ΕΟΚ, αντίστοιχα, να αντικατασταθεί η λέξη «γλώσσες» από τις λέξεις « γλώσσες με επιθήλιο και».

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 29 Ιουλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 236 της 26. 8. 1978, σ. 19.

(3) ΕΕ αριθ. L 36 της 8. 2. 1985, σ. 34.

(4) ΕΕ αριθ. L 36 της 8. 2. 1985, σ. 43.

(5) ΕΕ αριθ. L 38 της 9. 2. 1985, σ. 20.

(6) ΕΕ αριθ. L 102 της 12. 4. 1985, σ. 53.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Απριλίου 1985

για τα υγειονομικά μέτρα προστασίας εναντίον του αφθώδους πυρετού όσον αφορά ορισμένα νωπά κρέατα από την Αργεντινή

(85/240/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 72/462/ΕΟΚ του Συμβουλίου της 12ης Δεκεμβρίου 1972 περί των υγειονομικών προβλημάτων και των υγειονομικών μέτρων κατά τις εισαγωγές ζώων του βοείου και χοιρείου είδους και νωπών κρεάτων προελεύσεως τρίτων χωρών (1), όπως τροποποιήθηκε τελευταία από την οδηγία 83/91/ΕΟΚ (2), και ιδίως το άρθρο 28,

Εκτιμώντας:

ότι από πληροφορίες που έλαβε η Επιτροπή φαίνεται ότι μεγάλος αριθμός εκδηλώσεων αφθώδους πυρετού εμφανίστηκε στην ενδημική ζώνη της Αργεντινής από τον Δεκέμβριο 1984· ότι αυτή η περιοχή της Αργεντινής, νοτίως του 42ου παραλλήλου, συνεχίζει να είναι απαλλαγμένη από αφθώδη πυρετό και δεν διενεργείται εμβολιασμός· ωστόσο, για την τελευταία αυτή περιοχή, δεν υπάρχει καμία εγκεκριμένη εγκατάσταση για την εισαγωγή νωπού κρέατος βοοειδών στην Κοινότητα·

ότι με την απόφαση 78/693/ΕΟΚ της Επιτροπής (3), όπως τροποποιήθηκε τελευταία από την απόφαση 84/354/ΕΟΚ (4), καθορίστηκαν οι υγειονομικοί όροι και το κτηνιατρικό πιστοποιητικό κατά τις εισαγωγές νωπού κρέατος από την Αργεντινή, λαμβάνοντας κυρίως υπόψη την κατάσταση όσον αφορά τον αφθώδη πυρετό στην Αργεντινή·

ότι, λόγω της αυξήσεως της διαδόσεως του αφθώδους πυρετού και του παράλληλου κινδύνου που συνδέεται με το εμπόριο νωπού κρέατος από την Αργεντινή προς την Κοινότητα, επιβάλλεται η απαγόρευση των εισαγωγών ορισμένων κατηγοριών νωπού κρέατος·

ότι η Επιτροπή θα παρακολουθεί συνεχώς την κατάσταση στην Αργεντινή προκειμένου να τροποποιηθεί ή να ανακληθεί αυτή η απόφαση όταν παρουσιασθεί ανάγκη·

ότι τα μέτρα που προβλέπονται από την παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Τα κράτη μέλη θα πρέπει εφεξής να απαγορεύσουν από τις 15 Μαΐου 1985 την εισαγωγή στην επικράτεια της Κοινότητας εντοσθίων βοοειδών, συμπεριλαμβανομένων και των πνευμόνων βοοειδών από την Αργεντινή.

Άρθρο 2

Η Επιτροπή θα εξετάζει συνεχώς την κατάσταση και η απόφαση αυτή μπορεί να τροποποιηθεί με βάση την εκεί εξέλιξη.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 15 Απριλίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 302 της 31. 12. 1972, σ. 28.

(2) ΕΕ αριθ. L 59 της 5. 3. 1983, σ. 34.

(3) ΕΕ αριθ. L 236 της 26. 8. 1978, σ. 19.

(4) ΕΕ αριθ. L 186 της 13. 7. 1984, σ. 51.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 26ης Μαρτίου 1985

σχετικά με τη χορήγηση ενίσχυσης για την απόσταξη των οίνων που προέρχονται από επιτραπέζια σταφύλια στη Σικελία

(85/213/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη τη συνθήκη για την ίδρυση της Ευρωπαϊκής Οικονομικής Κοινότητας, και ιδιώς το άρθρο 93 παράγραφος 2 τρίτο εδάφιο,

Εκτιμώντας:

ότι, παράλληλα με τα διαρθρωτικά μέτρα που έλαβε η Περιφέρεια της Σικελίας, προβλέφθηκε μια πρόσθετη ενίσχυση για την αγορά οίνων λαμβανομένων από τα επιτραπέζια σταφύλια «Italia» και προοριζομένων για υποχρεωτική απόσταξη, κατ' εφαρμογή του άρθρου 40 του κανονισμού (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 798/85 (2)·

ότι, όσον αφορά την ενίσχυση αυτή, η Επιτροπή κίνησε τη διαδικασία που προβλέπεται στο άρθρο 93 παράγραφος 2 πρώτο εδάφιο της συνθήκης και έταξε στις 23 Φεβρουαρίου 1985 προθεσμία στους ενδιαφερόμενους για να παρουσιάσουν τις παρατηρήσεις τους (3)·

ότι η Ιταλική Δημοκρατία ζήτησε από το Συμβούλιο, σύμφωνα άρθρο 93 παράγραφος 2 τρίτο εδάφιο, να αποφασίσει ότι η ενίσχυση αυτή πρέπει να θεωρηθεί συμβιβάσιμη με την κοινή αγορά ·

ότι, κατά τη διάρκεια των συζητήσεων, αποδείχθηκε ότι η ενίσχυση αυτή αποβλέπει σε εξυγιαντικούς στόχους, ανάλογους με τους στόχους που επιδιώκονται στο πλαίσιο των κοινοτικών ρυθμίσεων·

ότι, λόγω του ότι η κοινοτική αγορά επιτραπέζιων οίνων παρουσιάζει μεγάλο πλεόνασμα και ότι, στην προκειμένη περίπτωση, η ενίσχυση συνοδεύεται από μέτρα διαρθρωτικής εξυγίανσης, υφίστανται οι εξαιρετικές περιστάσεις σύμφωνα με το άρθρο 93 παράγραφος 2 τρίτο εδάφιο, οι οποίες επιτρέπουν να αποφασιστεί ότι η ενίσχυση αυτή είναι συμβιβάσιμη με την κοινή αγορά·

ότι, πάντως, σκόπιμο είναι να περιοριστεί αυτή η άδεια περιφερειακής ενίσχυσης στις περιόδους εμπορίας 1984/85 και 1985/86,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για τη διάρκεια των περιόδων εμπορίας 1984/85 και 1985/86, επιτρέπεται η περιφερειακή ενίσχυση για την απόσταξη των οίνων που προέρχονται από επιτραπέζια σταφύλια στη Σικελία.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 26 Μαρτίου 1985.

Για το Συμβούλιο

Ο Πρόεδρος

F. M. PANDOLFI

(1) ΕΕ αριθ. L 54 της 5. 3. 1979, σ. 1.

(2) ΕΕ αριθ. L 89 της 29. 3. 1985, σ. 1.

(3) ΕΕ αριθ. C 51 της 23. 2. 1985, σ. 2.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Φεβρουαρίου 1985

για την έγκριση της πρώτης τροποποίησης του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα

(Το κείμενο την ελληνική γλώσσα είναι το μόνο αυθεντικό)

(85/179/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 80/1095/ΕΟΚ του Συμβουλίου της 11ης Νοεμβρίου 1980 περί καθορισμού των όρων που αποβλέπουν να καταστήσουν και να διατηρήσουν το έδαφος της Κοινότητας απαλλαγμένο από την κλασική πανώλη των χοίρων (1), και ιδίως το άρθρο 6 παράγραφος 4,

την οδηγία 80/1096/ΕΟΚ του Συμβουλίου της 11ης Νοεμβρίου 1980 περί καθιερώσεως χρηματοδοτικής δράσεως της Κοινότητας για την εξέλειψη της κλασικής πανώλης των χοίρων (2), όπως τροποποιήθηκε τελευταία από την οδηγία 83/254/ΕΟΚ (3), και ιδίως το άρθρο 5,

Εκτιμώντας:

ότι, με την απόφαση 83/484/ΕΟΚ (4), η Επιτροπή ενέκρινε το πρόγραμμα ταχείας εξάλειψης της κλασικής πανώλης των χοίρων που υπέβαλε η Ελλάδα·

ότι, με την επιστολή της 19ης Δεκεμβρίου 1984, οι ελληνιές αρχές ανακοίνωσαν στην Επιτροπή τις τροποποιήσεις που πρέπει να γίνουν στο αρχικό πρόγραμμα, προκειμένου να ληφθεί υπόψη η εξέλιξη της κλασικής πανώλης των χοίρων στην Ελλάδα·

ότι, κατόπιν εξετάσεως, διαπιστώθηκε ότι το εν λόγω πρόγραμμα, όπως τροποποιήθηκε, είναι σύμφωνο με την οδηγία 80/217/ΕΟΚ του Συμβουλίου της 22ας Ιανουαρίου 1980 περί θεσπίσεως κοινοτικών μέτρων για την καταπολέμηση της κλασικής πανώλης των χοίρων (5), όπως τροποποιήθηκε τελευταία από την οδηγία 84/645/ΕΟΚ (6), και με την οδηγία 80/1095/ΕΟΚ και ότι, κατά συνέπεια, εξακολουθούν να πληρούνται οι όροι για χρηματοδοτική συμμετοχή εκ μέρους της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται η τροποποίηση του προγράμματος ταχείας εξάλειψης της κλασικής πανώλης των χοίρων που υπέβαλε η Ελλάδα.

Άρθρο 2

Η τροποποίηση του προγράμματος που αναφέρεται στο άρθρο 1 παράγει αποτελέσματα από την 1η Ιανουαρίου 1985.

Άρθρο 3

Η παρούσα απόφαση απευθύνεται στην Ελληνική Δημοκρατία.

Βρυξέλλες, 21 Φεβρουαρίου 1985.

Για την Επιτροπή

Frans ANDRIESSEN

Αντιπρόεδρος

(1) ΕΕ αριθ. L 325 της 1. 12. 1980, σ. 1.

(2) ΕΕ αριθ. L 325 της 1. 12. 1980, σ. 5.

(3) ΕΕ αριθ. L 143 της 2. 6. 1983, σ. 37.

(4) ΕΕ αριθ. L 264 της 27. 9. 1983, σ. 23.

(5) ΕΕ αριθ. L 47 της 21. 2. 1980, σ. 11.

(6) ΕΕ αριθ. L 339 της 27. 12. 1984, σ. 33.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 15ης Ιανουαρίου 1985

για την έγκριση πολυετούς προγράμματος προσανατολισμού που υπέβαλε η βελγική κυβέρνηση κατ' εφαρμογή του κανονισμού (ΕΟΚ) αριθ. 2908/83 του Συμβουλίου της 4ης Οκτωβρίου 1983

(Τα κείμενα στη γαλλική και ολλανδική γλώσσα είναι τα μόνα αυθεντικά)

(85/112/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2908/83 του Συμβουλίου της 4ης Οκτωβρίου 1983 περί κοινής δράσης αναδιάρθρωσης, εκσυγχρονισμού και ανάπτυξης του τομέα της αλιείας και ανάπτυξης του τομέα της υδατοκαλλιέργειας (1),

Εκτιμώντας:

ότι, σύμφωνα με το άρθρο 5 του κανονισμού αυτού, η βελγική κυβέρνηση υπέβαλε, στις 20 Μαρτίου και 27 Σεπτεμβρίου 1984, πολυετές πρόγραμμα προσανατολισμού κατά την ένοια του άρθρου 2·

ότι η χρονική διάρκεια υλοποίησης του προγράμματος που λήγει στις 31 Δεκεμβρίου 1985, καλύπτει τουλάχιστον την προβλεπόμενη διάρκεια της κοινής δράσης·

ότι το βελγικό πρόγραμμα έχει σαν στόχο τη διατήρηση αλιευτικού στόλου ανάλογου με τον ήδη υφιστάμενο αλλά που να ανταποκρίνεται σε κριτήρια εκσυγχρονισμού που θα πρέπει να του παράσχουν τη δυνατότητα να φθάσει σε ικανότητα αλιεύσεων ισότιμη με τις ποσοστώσεις που χορηγούνται στο κράτος αυτό·

ότι το πρόγραμμα αυτό περιλαμβάνει τα στοιχεία που αναφέρονται στο άρθρο 4 του κανονισμού·

ότι το εν λόγω πρόγραμμα δύναται, λαμβανομένων υπόψη των δυνατοτήτων παραγωγής, των μέτρων συντήρησης και της διαχείρισης των αλιευτικών πόρων, των αναγκών για τα εν λόγω προϊόντα και των προσανατολισμών της κοινής αλιευτικής πολιτικής, να αποτελέσει το πλαίσιο βάσει του οποίου θα υποβληθούν σχέδια κατάλληλα να τύχουν της χρηματοδοτικής συμμετοχής της Κοινότητας·

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Επιτροπής Διαρθρώσεων της Αλιείας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται το πολυετές πρόγραμμα προσανατολισμού, αναδιάρθρωσης, εκσυγχρονισμού και ανάπτυξης του αλιευτικού τομέα που υπέβαλε, στις 20 Μαρτίου και 27 Σεπτεμβρίου 1984, η βελγική κυβέρνηση.

Άρθρο 2

Η παρούσα απόφαση απευθύνεται στο Βασίλειο του Βελγίου.

Βρυξέλλες, 15 Ιανουαρίου 1985.

Για την Επιτροπή

Frans ANDRIESSEN

Μέλος της Επιτροπής

(1) ΕΕ αριθ. L 290 της 22. 10. 1983, σ. 1.
*****

ΑΠΟΦΑΣΗ ΤΟΥ ΣΥΜΒΟΥΛΙΟΥ

της 18ης Φεβρουαρίου 1985

για τη σύναψη συμφωνίας μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με τρία προγράμματα συντονισμένης δράσης στους τομείς της εξασθένησης της ακοής, της θρόμβωσης και των αναπηριών καθώς και της διατροφής

(85/150/ΕΟΚ)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την απόφαση 82/616/ΕΟΚ του Συμβουλίου της 17ης Αυγούστου 1982 περί θεσπίσεως τομεακού προγράμματος έρευνας και ανάπτυξης της Ευρωπαϊκής Οικονομικής Κοινότητας στον τομέα της έρευνας έρευνας στην ιατρική και τη δημόσια υγεία - συντονισμένη δράση (1982-1986) (1), και ιδίως το άρθρο 7 παράγραφος 1,

το σχέδιο απόφασης που υπέβαλε η Επιτροπή,

Εκτιμώντας ότι, σύμφωνα με το άρθρο 7 παράγραφος 2 της απόφασης 82/616/ΕΟΚ, η Επιτροπή διαπραγματεύθηκε συμφωνία με το Βασίλειο της Σουηδίας με σκοπό τη μερική σύνδεσή της με το πρόγραμμα αυτό· ότι πρέπει να εγκριθεί αυτή η συμφωνία,

ΑΠΟΦΑΣΙΖΕΙ:

Άρθρο 1

Η συμφωνία μεταξύ της Ευρωπαϊκής Οικονομικής Κοινότητας και του Βασιλείου της Σουηδίας σχετικά με τρία προγράμματα συντονισμένης δράσης στους τομείς της εξασθένισης της ακοής, της θρόμβωσης και των αναπηριών καθώς και της διατροφής εγκρίνεται εξ ονόματος της Κοινότητας.

Το κείμενο της συμφωνίας επισυνάπτεται στην παρούσα απόφαση.

Άρθρο 2

Ο Πρόεδρος του Συμβουλίου εξουσιοδοτείται να ορίσει τα πρόσωπα που είναι αρμόδια να υπογράψουν τη συμφωνία δεσμεύοντας την Κοινότητα.

Βρυξέλλες, 18 Φεβρουαρίου 1985.

Για το Συμβούλιο

Ο Πρόεδρος

G. ANDREOTTI

(1) ΕΕ αριθ. L 248 της 24. 8. 1982, σ. 12.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 21ης Δεκεμβρίου 1984

για τη χορήγηση άδειας στην Ιταλική Δημοκρατία να παρατείνει τα μέτρα ενδοκοινοτικής επίβλεψης έναντι των εισαγωγών μπανανών καταγωγής ορισμένων τρίτων χωρών, οι οποίες τίθενται σε ελεύθερη κυκλοφορία στα άλλα κράτη μέλη

(Το κείμενο στην ιταλική γλώσσα είναι το μόνο αυθεντικό)

(85/100/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 115,

Εκτιμώντας:

ότι, με την απόφαση 84/22/ΕΟΚ (1), η Επιτροπή έδωσε την άδεια στην Ιταλική Δημοκρατία να εφαρμόσει, μέχρι τις 31 Δεκεμβρίου 1984, ενδοκοινοτική επίβλεψη της εισαγωγής μπανανών της διάκρισης 08.11 Β του Κοινού Δασμολογίου, καταγωγής ορισμένων τρίτων χωρών, εκτός από τις χώρες ΑΚΕ (2), που τίθενται σε ελεύθερη κυκλοφορία στα άλλα κράτη μέλη·

ότι η ιταλική κυβέρνηση υπόβαλε, στις 5 Δεκεμβρίου 1984, αίτηση για να της χορηγηθεί άδεια να διατηρήσει την επίβλεψη αυτή μέχρι τις 31 Δεκεμβρίου 1985·

ότι η ιταλική κυβέρνηση υποστηρίζει πως εξακολουθούν να ισχύουν οι βασικοί λόγοι που οδήγησαν αρχικά την Επιτροπή να εκδώσει την απόφαση 84/22/ΕΟΚ, δηλαδή η ανάγκη να διασφαλιστεί η αποτελεσματικότητα των μέτρων εμπορικής πολιτικής που εφαρμόζει η Ιταλική Δημοκρατία στις εισαγωγές νωπών μπανανών καταγωγής ορισμένων τρίτων χωρών, εκτός από τις χώρες ΑΚΕ, για να πετύχει το στόχο που καθορίζει το πρωτόκολλο αριθ. 4 που επισυνάπτεται ως παράρτημα στη Σύμβαση Λομέ·

ότι, παρ' όλα αυτά, λαμβάνοντας υπόψη τα στοιχεία που έχουν ήδη δοθεί στην Επιτροπή, χρειάζονται ορισμένες συμπληρωματικές πληροφορίες όσον αφορά την πρόσβαση και τα πλεονεκτήματα, στην ιταλική αγορά, των εξαγωγών μπανανών καταγωγής κρατών ΑΚΕ, και ειδικά της Σομαλίας που είναι παραδοσιακός προμηθευτής της αγοράς αυτής· ότι, ειδικά για τη Σομαλία, πρέπει να δοθούν στοιχεία σχετικά με την παραγωγική της δυνατότητα και τις προβλεπόμενες εξαγωγές της, καθώς και για την επίδραση των εισαγωγών που τίθενται σε ελεύθερη κυκλοφορία στις εξαγωγές της ·

ότι, στις συνθήκες αυτές, πρέπει να δοθεί άδεια στην Ιταλική Δημοκρατία να παρατείνει την ενδοκοινοτική επίβλεψη των εν λόγω προϊόντων μέχρι τις 30 Ιουνίου 1985, με τη επιφύλαξη μιας επανεξέτασης της κατάστασης με βάση τα πορίσματα που θα συναχθούν από τις πληροφορίες που ζητήθηκαν να δοθούν από την ιταλική κυβέρνηση,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Παρατείνεται η απόφαση 84/22/ΕΟΚ μέχρι τις 30 Ιουνίου 1985, με την επιφύλαξη μιας επανεξέτασης της κατάστασης.

Άρθρο 2

Η παρούσα απόφαση απευθύνεται στην Ιταλική Δημοκρατία.

Βρυξέλλες, 21 Δεκεμβρίου 1984.

Για την Επιτροπή

Wilhelm HAFERKAMP

Αντιπρόεδρος

(1) ΕΕ αριθ. L 20 της 25. 1. 1984, σ. 18.

(2) Βολιβία, Καναδάς, Κολομβία, Κόστα Ρίκα, Κούβα, Δομινικανή Δημοκρατία, Ισημερινός, Ελ Σαλβαντόρ, Γουατεμάλα, Νικαράγουα, Παναμάς, Φιλιππίνες, Ηνωμένες Πολιτείες, Βενεζουέλα, Αϊτή, Ονδούρα, Μεξικό.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 10ης Δεκεμβρίου 1984

που αναστέλλει προσωρινά, όσον αφορά την κλασική πανώλη των χοίρων, το νομικό καθεστώς ορισμένων περιοχών του εδάφους της Ομοσπονδιακής Δημοκρατίας της Γερμανίας

(85/35/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την οδηγία 64/432/ΕΟΚ του Συμβουλίου της 26ης Ιουνίου 1964 περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών (1), όπως τροποποιήθηκε τελευταία από την οδηγία 84/336/ΕΟΚ (2), και ιδίως το άρθρο 4γ παράγραφος 1 στοιχείο γ),

την οδηγία 72/461/ΕΟΚ του Συμβουλίου της 12ης Δεκεμβρίου 1972 περί προβλημάτων υγειονομικού ελέγχου στον τομέα των ενδοκοινοτικών συναλλαγών νωπών κρεάτων (3), όπως τροποποιήθηκε τελευταία από την οδηγία 84/336/ΕΟΚ, και ιδίως το άρθρο 13α παράγραφος 2,

Εκτιμώντας:

ότι, με την απόφαση 82/838/ΕΟΚ (4), το Συμβούλιο αναγνώρισε ορισμένες περιοχές του εδάφους της Ομοσπονδιακής Δημοκρατίας της Γερμανίας ως επίσημα απαλλαγμένες από πανώλη των χοίρων ή απαλλαγμένες από πανώλη των χοίρων·

ότι εστίες κλασικής πανώλης των χοίρων έχουν διαπιστωθεί σε ορισμένες περιοχές του εδάφους της Ομοσπονδιακής Δημοκρατίας της Γερμανίας που αναφέρονται στο παράρτημα της αποφάσεως 82/838/ΕΟΚ·

ότι πρέπει, κατά συνέπεια, να ανασταλεί προσωρινά, όσον αφορά την κλασική πανώλη των χοίρων, το νομικό καθεστώς των σχετικών περιοχών του εδάφους της Ομοσπονδιακής Δημοκρατίας της Γερμανίας,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Αναστέλλεται το νομικό καθεστώς των περιοχών του εδάφους της Ομοσπονδιακής Δημοκρατίας της Γερμανίας που έχουν αναγνωριστεί ως επίσημα απαλλαγμένες από πανώλη των χοίρων, κατά την έννοια του άρθρου 4γ παράγραφος 1 στοιχείο γ) της οδηγίας 64/432/ΕΟΚ, για τις περιοχές που απαριθμούνται στο παράρτημα της παρούσας απόφασης για μία περίοδο 15 ημερών.

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 10 Δεκεμβρίου 1984.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. 121 της 29. 7. 1964, σ. 1977/64.

(2) ΕΕ αριθ. L 177 της 4. 7. 1984, σ. 22.

(3) ΕΕ αριθ. L 302 της 31. 12. 1972, σ. 24.

(4) ΕΕ αριθ. L 352 της 14. 12. 1982, σ. 27.

ΠΑΡΑΡΤΗΜΑ

Περιοχές της Ομοσπονδιακής Δημοκρατίας της Γερμανίας των οποίων αναστέλλεται το νομικό καθεστώς που τις απαλλάσσει από την πανώλη των χοίρων

Η επαρχία του Schleswig-Holstein.
*****

ΑΠΟΦΑΣΗ ΤΗΣ ΕΠΙΤΡΟΠΗΣ

της 17ης Οκτωβρίου 1984

περί χορηγήσεως χρηματοδοτικής ενίσχυσης στο πλαίσιο των ειδικών μέτρων κοινοτικού ενδιαφέροντος όσον αφορά τα έργα υποδομής στον τομέα των μεταφορών

(Το κείμενο στη γερμανική γλώσσα είναι το μόνο αυθεντικό)

(84/520/ΕΟΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 1889/84 του Συμβουλίου της 26ης Ιουνίου 1984 για τον καθορισμό ιδιαίτερων μέτρων κοινοτικού ενδιαφέροντος στον τομέα των έργων υποδομής μεταφορών (1), και ιδίως το άρθρο 4,

Αφού έλαβε τη γνώμη της επιτροπής που αναφέρεται στο άρθρο 7 του εν λόγω κανονισμού,

Εκτιμώντας:

ότι αιτήσεις χρηματοδοτικής ενίσχυσης υποβλήθηκαν από την Ομοσπονδιακή Δημοκρατία της Γερμανίας σύμφωνα με το άρθρο 2 του εν λόγω κανονισμού·

ότι πληρούνται οι προϋποθέσεις του εν λόγω κανονισμού για τη χορήγηση χρηματοδοτικής ενίσχυσης,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Εγκρίνεται χρηματοδοτική ενίσχυση ύψους 10 εκατομμυρίων ECU για τα σχέδια και τα μέτρα που υποβλήθηκαν από την Ομοσπονδιακή Δημοκρατία της Γερμανίας και τα οποία περιγράφονται στο παράρτημα, σύμφωνα με τις λεπτομέρειες που ορίζονται σ'αυτό.

Άρθρο 2

Η παρούσα απόφαση απευθύνεται στην Ομοσπονδιακή Δημοκρατία της Γερμανίας.

Βρυξέλλες, 17 Οκτωβρίου 1984.

Για την Επιτροπή

Etienne DAVIGNON

Αντιπρόεδρος

(1) ΕΕ αριθ. L 177 της 4. 7. 1984, σ. 4.

ΠΑΡΑΡΤΗΜΑ

1.2.3.4.5.6 // // // // // // // Αριθμός

του

προγράμ-

ματος

// Ονομασία του προγράμματος

// Τύπος του προγράμματος

// Δημόσια

δαπάνη που

προβλέπεται

από την

1η Ιανουαρίου 1983

(εκατομμύρια

ECU (1)) // % συνολική

χρηματοδότηση

(σε σχέση με

τη στήλη 4) // Ενίσχυση

σύμφωνα με

τον κανονισμό

(ΕΟΚ)

αριθ. 1889/84

(εκατομμύρια

ECU) // // // // // // // (1) // (2)

// (3)

// (4) // (5) // (6) // // // // // // // D 1 // Σιδηρόδρομος: Νέα τριπλή γραμμή στο τμήμα Buchholz - Rotenburg // Νέα σιδηροδρομική γραμμή μεταξύ Hamburg - Muenster // 13,44 (1984) // 45 // 6 // // // // // // // D 2 // Αυτοκινητόδρομος: Νέα γέφυρα στον ποταμό Sauer // Νέα γέφυρα στον αυτοκινητόδρομο μεταξύ της Ομοσπονδιακής Γερμανίας και του Λουξεμβούργου // 9,18

(1984) // 44 // 4 // // // // // // // // // // // Σύνολο

// 10 // // // // // //

(1) Ισοτιμία: 1 ECU = 2,23296 DM.
ΕπίσημηΕφημερίδατωνΕυρωπαϊκώνΚοινοτήτων 30.6.84 Αριθ.L173/8
ΑΠΟΦΑΣΗΤΟΥΕΥΡΩΠΑΪΚΟΥ ΚΟΙΝΟΒΟΥΛΙΟΥ
της10ηςΑπριλίου1984
σχετικάμετηχορήγησηαπαλλαγήςστηνΕπιτροπήτωνΕυρωπαϊκώνΚοινοτήτωνπουαφοράτη
δραστηριότητα τουτέταρτουΕυρωπαϊκούΤαμείουΑναπτύξεωςγιατοοικονομικόέτος1982
(84/332/EOK)
ΤΟΕΥΡΩΠΑΪΚΟΚΟΙΝΟΒΟΥΛΙΟ ,
έχονταςυπόψητησυνθήκηγιατηνίδρυσητηςΕυρωπαϊκήςΟικονομικήςΚοινότητας,καιιδίως
τοάρθρο2066,
έχονταςυπόψητηνπρώτησύμβασητηςΛομέμεταξύΑΚΕ-ΕΟΚ(!),
εκτιμώνταςότιησυνθήκητης22αςΙουλίου1975παρέχειστοΚοινοβούλιοτηναρμοδιότητα
ναχορηγείαπαλλαγήγιατηνοικονομικήδραστηριότητα τηςΚοινότητας,
έχονταςυπόψητουςλογαριασμούςδιαχειρίσεως,τουςισολογισμούςκαιτηνέκθεσηπεπραγμέ­
νωντουτέταρτουΕυρωπαϊκούΤαμείουΑναπτύξεως,
έχονταςυπόψητηνέκθεσητουΕλεγκτικούΣυνεδρίουγιατοοικονομικόέτος1982,
συνοδευόμενηαπότιςαπαντήσειςτωνοργάνων(2)(έγγρ.1-1270/83),
έχονταςυπόψητηνέκθεσητηςΕπιτροπήςΕλέγχουτουΠροϋπολογισμού καιτηγνωμοδότηση
τηςΕπιτροπήςΑναπτύξεωςκαιΣυνεργασίας(έγγρ.1-118/84),
1.χορηγείαπαλλαγήστηνΕπιτροπή,βάσειτωνεσόδωνκαιεξόδωνπουεξέτασετοΕλεγκτικό
Συνέδριοσύμφωναμετοάρθρο206απαράγραφος 1τηςσυνθήκηςγιατηνίδρυσητης
ΕυρωπαϊκήςΟικονομικήςΚοινότητας,γιαταεξήςποσάπουαναγράφονται στολογαριασμό
διαχειρίσεωςγιατοοικονομικόέτος1982:
—έσοδα: 670304597,57ΕCU,
—δαπάνες(πληρωμές):305551869,89ΕCU·
2.αναθέτειστονΠρόεδροτουνακοινοποιήσειτηνπαρούσααπόφασηστηνΕπιτροπή,νατη
διαβιβάσεισταάλλαόργανακαιναφροντίσειναδημοσιευθείστηνΕπίσημηΕφημερίδατων
ΕυρωπαϊκώνΚοινοτήτων .
10Απριλίου1984.
OΓενικόςΓραμματέας OΠρόεδρος
ΡieterDΑΝΚΕRΤ Η.-J.ΟΡΙΤΖ
(')ΕΕαριθ.L25της30.1.1976,σ.2.
(2)ΕΕαριθ.C357της31.12.1983,σ.1.